ต้องการที่จะกินยาคุมเพื่อป้องกันค่ะ เลยอยากทราบว่าจะต้องกินยาแผงที่ 1 ก่อนแล้วค่อยเริ่มมีเพศสัมพันธ์ตอนแผงที่ 2 ใช่มั๊ยคะ หรือสามารถมีได้ตอนกินแผงแรกเลย แล้วเราต้องกินตลอดเลยมั้ยค่ะ หรือเราสามารถกินตอนที่อยากจะมีเพศสัมพันธ์ได้คะ ถ้าไม่มีในเดือนนั้นคือไม่ต้องกินก็ได้ ประมาณนี้หนะค่ะ
สวัสดีค่ะ หากได้เริ่มทานยาคุมกำเนิดแผงที่ 1 ภายใน 1-5 วัน นับจากวันแรกที่มีประจำเดือนมา ยาคุมกำเนิดก็จะออกฤทธิ์ในการป้องกันการตั้งครรภ์ได้ทันที โดยจะช่วยป้องกันการตั้งครรภ์ได้มากกว่า 99% ซึ่งจะสามารถมีเพศสัมพันธ์ได้ตั้งแต่วันแรกที่ทานยาค่ะแต่หากไม่ได้เริ่มทานยาคุมกำเนิดแผงที่ 1 ภายใน 1-5 วัน นับจากวันแรกที่มีประจำเดือนมา ยาคุมจะยังไม่สามารถออกฤทธิ์ในการป้องกันการตั้งครรภ์ได้ทันที ต้องทานต่อเนื่องไปอย่างน้อย 7 วันก่อนจึงจะมีเพศสัมพันธ์ได้และเมื่อทานยาคุมแผงแรกครบ 21 เม็ดและเว้นระยะครบ 7 วัน แล้วเริ่มทานที่ 2 ต่อไป หรือทานยาคุมจนครบ 28 เม็ด (สำหรับชนิด 28 เม็ด) แล้วเริ่มทานแผงที่ 2 ต่อเลย การออกฤทธิ์ในการป้องกันการตั้งครรภ์ก็จะเป็นไปอย่างต่อเนื่อง และสามารถมีเพศสัมพันธ์ได้ตั้งแต่เม็ดแรกที่ทานยาค่ะและหากยังต้องการมีเพศสัมพันธ์ไปเรื่อยๆ ก็ต้องทานยาคุมต่อเนื่องไปเรื่อยๆ ค่ะ แต่หากไม่ต้องการมีเพศสัมพันธ์ต่อ ก็สามารถหยุดทานยคุมได้ทันทีที่ต้องการ เมื่อหยุดทานยาคุม ประสิทธิภาพในการป้องกันการตั้งครรภ์ก็จะหมดลงในทันทีค่ะ